ྲ་ཀཱི་ལི་ཀཱི་ལ་ཡ་སྭཱཧཱ། འདི་བཞི་རེ་རེ་ཡང་ཁྲི་ཚོ་བདུན་རེ་བཟླ་དགོས་པ་གསུངས། དེ་ལ་རྟགས་ནི་རྩ་བར། མེ་
ཏོག་སྔོན་པོ་འཐུ་བ་དང་། །ཞེས་པ་ནས། བསྙེན་པ་རྫོགས་པའི་རྟགས་འབྱུང་ངོ་། །ཞེས་པའི་བར་ལྟར་རོ། །ཐུན་མཚམས་སུ་འཕྲུལ་དགའི་ལྷ་ལྟར་རང་གིས་སྤྲུལ་ཞིང་རང་ལ་མཆོད་པ་ནི། བཛྲ་བི་དཱ་ར་ས་པ་རི་ཝཱ་ར་ཨརྒྷཾ་སོགས་ཀྱིས་མཆོད། ཧཱུྃ༔
དུས་གསུམ་སངས་རྒྱས་ཐམས་ཅད་ཀྱི༔ མཐུ་སྟོབས་གཅིག་ཏུ་བསྡུས་པ་ཡི༔ རྡོ་རྗེ་ཁྲོ་བོའི་སྐུར་སྟོན་པ༔ བགེགས་རྣམས་རྣམ་པར་འཇོམས་མཛད་པའི༔ བཅོམ་ལྡན་འཁོར་དང་བཅས་ལ་བསྟོད༔ ཅེས་
བརྗོད༑ རྡོ་རྗེ་སེམས་དཔའི་ཡིག་བརྒྱ་ཚར་གསུམ་གྱིས་ལྷག་ཆད་ཁ་བཀང་ལ། ལྷ་སྐུ་མི་དམིགས་པ་འོད་གསལ་གྱི་ངང་དུ་བཞག སླར་ཐུན་མཚམས་ཀྱི་ལྷར་ལངས་ཏེ་བསྔོ་སྨོན་ཤིས་བརྗོད་བྱའོ།། དེ་ལྟར་ཐུན་བཞིར་བཅད་དེ་བྱ་ཞིང་རྡོར་དཀར་སོགས་ནི་ངེས་

པར་དགོས་ལ། སྒྲུབ་རྫས་མཆོད་གཏོར་སོགས་ཀྱི་སྤྲོ་བ་གང་ཡང་མི་དགོས། གཉིས་པ་བསྒྲུབ་པ་བྱ་བ་ནི། རྩ་བའི་སྒྲུབ་ཐབས་ལས། དེ་ལྟར་བསྙེན་པ་མཐར་ཕྱིན་པས༔ སྒྲུབ་པའི་ལས་ལ་འཇུག་པར་བྱ༔ ཞེས་གསུངས་པ་ལྟར། སྒྲུབ་ཐབས་ཀྱི་གཞུང་
ལས༑ དང་པོ་རྟེན་གྱི་གང་ཟག་དང་། གཉིས་པ་གནས་ཀྱི་མཚན་ཉིད་གསུངས་པ་གཞུང་ལྟར་ལ། ཆོ་ག་དངོས་ལ་སྦྱོར་དངོས་རྗེས་གསུམ་གྱི། དང་པོ་སྦྱོར་བ་ནི། རས་བྲིས་སམ་རྡུལ་ཚོན་གྱི་དཀྱིལ་འཁོར་ལྟེ་བར་པདྨ་འདབ་བཞི་ཕྱོགས་མདོག་ཁྱམས་སྒོ་རྟ་
བབས་པད་རྡོར་མེ་རི་སོགས་སྤྱི་ལྟར་བྲིས་པའི་ལྟེ་བར་ཉི་ཟླའི་གདན་ལ་ཧཱུྃ་མཐིང་ནག འདབ་མ་བཞི་ལ། ཚོན་སྤུང་ཤར་དུ་མཐིང་ནག ལྷོ་སེར་པོ། ནུབ་དམར་པོ། བྱང་ལྗང་གུ་བཀོད་མཐའ་སྐོར་དུ་བྱང་ཤར་མཚམས་འཛིན་ནས་བཟུང་མཆོད་པ་གཡས་སྐོར་
དུ་བཀོད། ཡེ་ཤེས་པར་འབུལ་གཏོར་དཀར་པོ་པད་འདབ་བཞི་པ་དང་། མགོན་པོ་བདུན་ཅུར་དཀར་གཏོར་མཐེབ་ཀྱུ་བདུན་ཅུ་རྩ་གཉིས་ཀྱིས་བསྐོར་བ་བཤམ། དཀྱིལ་འཁོར་དུ་བུམ་པ་དགོད་པ་སོགས་མི་དགོས། རྩ་བར། སྔོན་དུ་འགྲོ་བའི་ཆོས། ཐོ་རངས་
སྔ་དྲོ་དང་པོ་ལ། བདེ་བའི་སྟན་ལ་འདུག་ནས་ཀྱང་༔ གཙང་མའི་གོ་གོས་དྲི་ལྔ་པོ་བྱུག ཨོཾ་ཤུདྡྷེ་བི་ཤུདྡྷེ་ཡ་སྭཱཧཱ༔ ཆུ་གཙང་ཁྲུས་དང་བསང་གཏོར་བྱ༔ ཞེས་གསུངས་པས། ཐོ་རངས་ཀྱི་ཆ་ལ་ཡན་ལག་ལྔ་ཁྲུས་བྱ་ཞིང་གོང་གི་སྔགས་བཟླ་ལུས་ལ་
དྲི་བཟང་གིས་བྱུགས་ཤིང་སྤོས་ཀྱིས་བདུག ལྤགས་གདན་ཐུལ་པ་སོགས་སྤངས་ཏེ་གཙང་མའི་གོས་བགོ་ཞིང་སྟན་ལ་འདུག་གོ། དངོས་གཞི་ལྷའི་རྣལ་འབྱོར་བསྒོམ་པ་ནི། རྩ་བར། སྐད་ཅིག་ལྷ་ཡི་ང་རྒྱལ་གྱིས༔ རང་ལུས་བསྲུང་ཞིང་མཚམས་གཅོད་བྱ༔

༄༅། །ཞེས་གསུངས་པའི་དོན། རང་ཉིད་སྐད་ཅིག་གིས་རྡོ་རྗེ་རྣམ་པར་འཇོམས་པའི་སྐུར་ལམ་གྱིས་གསལ་བཏབ་སྟེ་རང་ལུས་ལ་རྡོ་རྗེའི་གོས་བགོས་པར་བསམ་ལ། ཏདྱ་ཐཱ། ཨོཾ་ཧ་ར་ཧ་ར་བཛྲ་སོགས། བྷིནྡྷ་བྷིནྡྷ་བཛྲ་ཧཱུྃ་
ཕཊ༔ ཞེས་སོ།། རྩ་བར། དེ་ནས་ཡེ་ཤེས་ལྷ་རྣམས་ཀུན༔ བདག་གི་ཐུགས་ཀའི་ཧཱུྃ་ལ་ནི༔ འོད་འཕྲོས་སྤྱན་དྲངས་བཞུགས་སུ་གསོལ༔ ཞེས་གསུངས། བདག་གི་ཐུགས་ཀའི་ཧཱུྃ་ལས་འོད་ཟེར་འཕྲོས་པས་རང་བཞིན་གྱི་གནས་ནས་
རྡོ་རྗེ་རྣམ་འཇོམས་ཀྱི་ལྷ་ཚོགས་ལ་སངས་རྒྱས་བྱང་སེམས་ཀྱིས་བསྐོར་བ་མདུན་གྱི་ནམ་མཁར་སྤྱན་དྲངས་ཏེ་བཞུགས་པར་མོས་ལ་ཐལ་མོ་སྦྱར་ཏེ། ན་མོཿ བསྐལ་པ་ཐོག་མཐའ་མེད་པ་ནས༔ ཞེས་པ་ནས། ཆོས་
ཀྱི་འཁོར་ལོ་དམ་པ་བསྐོར་དུ་གསོལ༔ ཞེས་པའི་བར་ལན་གསུམ་བརྗོད་ལ། ཚོགས་ཞིང་རྣམས་རང་ལ་བསྟིམ། རྩ་བར། ཚད་མེད་བཞི་ལྡན་རྣལ་འབྱོར་པས༔ ཞེས་གསུངས་པས། སེམས་ཅན་ཐམས་ཅད་བདེ་དང་ལྡན་གྱུར་ཅིག༔
སྡུག་བསྔལ་དག་དང་བྲལ་གྱུར་ཅིག༔ བདེ་དང་རྟག་ཏུ་མི་འབྲལ་ཞིང་༔ བཏང་སྙོམས་མཆོག་ལ་གནས་གྱུར་ཅིག༔ ཅེས་ཚར་གཅིག་བརྗོད། རྩ་བའི་སྒྲུབ་ཐབས་ལས། སྟོང་ཉིད་དོན་ལྡན་སྔགས་འདི་བརྗོད༔ ཨོཾ་སྭ་བྷ་ཝར་
སོགས་དང་། དེ་ནས་དབུ་མའི་ངང་ལ་གནས༔ ཞེས་གསུངས་པས། བདག་དང་མདུན་གྱི་དཀྱིལ་འཁོར་གཉིས་ཀ་མི་དམིགས་པ་སྟོང་གསལ་དབུ་མ་ཆེན་པོར་གྱུར་པའི་ངང་ལས། བདག་མདུན་དབྱེར་མེད་དུ་དམིགས་པའི་བློ་ཆུང་ན་བདག་མདུན་མེ་ལོང་དུ་

གཟུགས་བརྙན་འཆར་བ་བཞིན་ཚིག་གཅིག་གི་ངང་ནས་གྱེར་བསྒོམ་བྱ་བ་ནི། རང་རིག་ཡི་གེ་ཧཱུྃ་དུ་གྱུར༔ ཞེས་པ་ནས། ལུས་བསྲུང་སྔགས་འདིས་གུར་དུ་གཏམས༔ ཞེས་པའི་བར་བརྗོད་ལ། སརྦ་བིདྱཾ་བཛྲ་བཛྲ། སྥོ་ཊ་ཡ་བཛྲ་
བཛྲ༑ ཀ་ཊ་བཛྲ་བཛྲ། མ་ཊ་བཛྲ་བཛྲ། མ་ཐ་བཛྲ་བཛྲ། ཨཊྚ་ཧཱ་ས་ནཱི་ལ་བཛྲ་སུ་བཛྲ་ཡེ་སྭཱཧཱ། ཞེས་བརྗོད། རྩ་བར། རང་གི་ས་བོན་འོད་འཕྲོས་ནས༔ ཡེ་ཤེས་སེམས་དཔའ་སྤྱན་དྲངས་ལ༔ བདག་གིས་དགྱེས་པའི་མཆོད་པ་
འབུལ༔ དབང་བསྐུར་རྒྱ་ཡིས་གདབ་པར་བྱ༔ ཞེས་གསུངས་པས། འདི་རྣམས་བག་ཆགས་སྟོབས་སྦྱོང་ལས་བླང་ན་འཐད་པས། བདག་མདུན་གྱི་གནས་གསུམ་དང་ཁྱད་པར་ཐུགས་ཀའི་ཧཱུྃ་ཡིག་ལས་འོད་ཟེར་འཕྲོས་པ་རང་བཞིན་གྱི་གནས་ནས་ཡེ་ཤེས་ཀྱི་
དཀྱིལ་འཁོར་སྤྱན་དྲངས་པ་ནི། ཧཱུྃ༔ ཆོས་དབྱིངས་ཡེ་ཤེས་རང་བཞིན་ལས༔ འབར་བའི་ཁྲོ་བོ་མི་བཟད་པ༔ བགེགས་དཔུང་མ་ལུས་འཇོམས་མཛད་པ༔ རྡོ་རྗེ་རྣམ་འཇོམས་འཁོར་དང་བཅས༔ གནས་འདིར་
སྤྱན་འདྲེན་གཤེགས་སུ་གསོལ༔ ཧ་ར་ཧ་ར་ས་མ་ཡ་ཛ་ཛཿ བཛྲ་དྷ་ར་ཡ་སྭཱཧཱ། པྲ་ཧ་ར་པྲ་ཧ་ར། བཛྲ་པྲ་བྷཉྫ་ན་ཡ་སྭཱཧཱ། ས་མ་ཡ་ཛ། ཞེས་སྤྱན་དྲངས་ཏེ་ནམ་མཁར་བཞུགས་པ་ལ། བཛྲ་བི་དྷ་ར་ས་པ་རི་ཝ་ར་
ཨརྒྷཾ་སོགས་ཀྱིས་མཆོད། ཧཱུྃ༔ གཞལ་ཡས་པདྨ་ཉི་ཟླའི་སྟེང་༔ རྡོ་རྗེ་རྣམ་འཇོམས༴ བདག་དང་༴ དགྱེས་ཤིང་༴ མ་ཏི་སྠི་ར་བཛྲ། ཤཱུ་ཏི་སྠི་ར་བཛྲ། པྲ་ཏི་སྠི་ར་བཛྲ། མཧཱ་བཛྲ། ཨ་པྲ་ཏི་ཧ་ཏ་བཛྲ་ཨ་མོ་

༄༅། །གྷ་བཛྲ། ཨེ་ེ་ཧི་བཛྲ། ཤྲཱི་གྷྲཾ་བཛྲ་དྷཱ་ར་ཡ་སྭཱཧཱ། ཞེས་བརྗོད་ལ་བཞུགས་གསོལ་བྱ་ཞིང་བསྟིམ། ཧཱུྃ༔ དུས་གསུམ་སངས་རྒྱས་ཐམས་ཅད་ཀྱི༔ དབང་༴ རིགས་ལྔ༴ ཉོན་མོངས་དག༴
ན་མ་ས་མནྟ་བཛྲ་ཎཾ། སརྦ་བཛྲ། མཧཱ༴ ཀ་ཊ༴ ཏ་ཏ༴ ཨ༴ མཎྜ༴ ཨ་ཏི༴ བེ་ག་ར་ཎ་ར་ཎ༔ ཞེས་དབང་བསྐུར་ཞིང་རྒྱས་བཏབ་པས། གཙོ་བོ་ལ་རིགས་ལྔ་དང་། ཁྲོ་བོ་བཞི་ལ་རིགས་བཞིས་དབུ་བརྒྱན་པར་མོས་སོ།། རྩ་
བར༑ བཟླས་པ་སྔགས་ཀྱི་སྐྱོན་རྣམས་སྤངས༔ ཉི་ཟླའི་གའུར་བཅུག་ནས་ཀྱང་༔ ཞེས་སོགས་ནས། སྟེང་ནས་ཟླ་བའི་གུར་ཕུབ་བསམ། ཞེས་པའི་བར་གྱི་སྒོམ་དོན་ནི། བདག་མདུན་གཉིས་མེད་དམ་ཐ་དད་པའི་དམ་ཚིག་སེམས་དཔའ་གཙོ་འཁོར་ལྔ་ཀའི་
ཐུགས་ཀར་ཉི་ཟླའི་གདན་ལ་རང་འདྲའི་ཡེ་ཤེས་སེམས་དཔའ་རེ་རེ། དེའི་ཐུགས་ཁར་ཉི་གདན་ལ་ཏིང་འཛིན་སེམས་དཔའ་ཧཱུྃ་ཡིག་སོ་སོའི་ཁ་དོག་ཅན་ལ་རང་སྔགས་ཀྱིས་བསྐོར་བ་ལ་སྟེང་ནས་ཟླ་བའི་གའུར་བསམ་དེ་ལས་འོད་ཟེར་འཕྲོ་འདུ་གོང་གི་བསྙེན་དུས་
ལྟར་བྱ་ཞིང་སྔགས་བཟླའོ།། དེ་ཡང་ཐོག་མར། སརྦ་ས་ཏྭ་ནི༔ བོ་དྷ་ཡ་བོ་དྷ་ཡ༔ ཞེས་སེམས་བསྐྱེད་ཀྱི་གཟུངས་སྔགས་ལན་གསུམ་བཟླ། དེའི་རྗེས་སུ་བསྲུང་བའི་སྔགས། སརྦ་བིདྱཾ་བཛྲ་བཛྲ་སོགས་གོང་ལྟར་ལན་གསུམ་བརྗོད། བཟླས་
པའི་དངོས་ནི། བསྙེན་དུས་ལྟར། ན་མོ་རཏྣ་ཏྲ་ཡཱ་ཡ༔ སོགས་ཡིན་ཏེ། རྩ་བར། རྡོ་རྗེ་རྣམ་འཇོམས་སྙིང་པོ་ནི༔ ཡིག་འབྲུ་ཉི་ཤུ་རྩ་བཞི་པ༔ གྲངས་ཀྱི་བསྙེན་པ་འབུམ་ཚོ་གཅིག༔ སྒོ་གསུམ་གུས་པས་བཟླས་པར་བྱ༔ ཞེས་གསུངས་པའི་ཕྱིར་དེ་

བཞིན་དུ་ཁྲོ་བོ་བཞིའི་སྙིང་པོ་ཡང་བསྙེན་དུས་བཞིར་ཁྲི་ཚོ་བདུན་བཟླ་དགོས་ཏེ། ཁྲི་ཚོ་བདུན་བདུན་བཟླས་པར་བྱ༔ པདྨ་འདབ་བཞིའི་དཀྱིལ་འཁོར་དུ༔ བསྙེན་པའི་ལས་ལ་བརྩོན་པར་བྱ༔ ཞེས་གསུངས་པའི་ཕྱིར། དེ་ལ་རྟགས་ནི། མེ་ཏོག་འཐུ་དང་
མཆོད་རྟེན་འཛེག༔ ཅེས་པ་ནས། བསྙེན་པ་རྫོགས་པའི་རྟགས་ཡིན་ནོ༔ ཞེས་པའི་བར་ལྟར་རོ།། ཐུན་མཚམས་སུ་མཆོད་པ་འབུལ་བ་ནི་སྤྲོ་ན་བག་ཆགས་སྟོབས་སྦྱོང་ལྟར། བསང་སྦྱང་བྱིན་རླབས་ཀྱི་རྗེས། ཧཱུྃ༔ འཇིག་རྟེན་འདི་འམ་གཞན་དག་
ན༔ ཞེས་སོགས་སྔགས་དང་བཅས་པ་བྱ། བསྡུ་ན། བསངས་སྦྱངས་བྱིན་རླབས་བྱ་རྗེས་སུ། ཨོཾ་སརྦ་ཏ་ཐཱ་ག་ཏ་བཛྲ་བི་དྷ་ར་ས་པ་རི་ཝ་ར་ཨརྒྷཾ་པྲ་ཏིཙྪ་པཱུ་ཙ་མེ་གྷ་ས་མུ་དྲ་སྥ་ར་ཎ་ས་མ་ཡེ་ཨ་ཧཱུྃ༔ ཞེས་སོགས་ནས་མཚན་སྔགས་
སྦྱར་བའི་ཞབས་བསིལ་ནས་རོལ་མོའི་བར་བྱ། བསྙེན་དུས་ལྟར། ཧཱུྃ༔ དུས་གསུམ་སངས་རྒྱས་ཐམས་ཅད་ཀྱི༔ ཞེས་སོགས་ཚིག་རྐང་ལྔ་པས་བསྟོད། ཐུན་མཚམས་སུ་གཏོར་མ་འབུལ་ན། བསངས་སྦྱངས། ཨོཾ་ཨཱཿཧཱུྃ་ལན་གསུམ་གྱིས་
བྱིན་གྱིས་བརླབས་ཏེ། བྷྲཱུཾ༔ རིན་ཆེན་འབར་བའི་གཏོར་སྣོད་དུ༔ གཏོར་མ༴ འདོད་ཡོན༴ བཅོམ་ལྡན༴ ཞེས་པ་ནས། ཨོཾ་སརྦ་ཏ་ཐཱ་ག་ཏ་བཛྲ་བི་དཱ་ར་ས་པཱ་རི་ཝ་ར་མཧཱ་བ་ལིངྟ་ཁཱ་ཧི། ཞེས་བདུན་ནམ་གསུམ་གྱིས་
འབུལ༑ དགོང་ཐུན་ལྟ་བུའི་མཇུག་ཏུ་མགོན་པོ་བདུན་ཅུ་རྩ་གཉིས་ལ་དཀར་གཏོར་བསངས་སྦྱངས་བྱིན་རླབས་གོང་ལྟར་ལ། ཧཱུྃ༔ སངས་རྒྱས་བསྟན་པ་བསྲུང་བར་ཞལ་བཞེས་པའི༔ དཔལ་མགོན་བདུན་ཅུ་རྩ་གཉིས་འཁོར་དང་

༄༅། །བཅས༔ དཀོན་མཆོག༴ གནས་མཆོག༴ ཨོཾ་བཛྲ་ཨ་ཀུ་ཤ་ཛཿ ཞེས་དཀྱིལ་འཁོར་གྱི་ཕྱི་ཁྱམས་དུ་སྤྱན་དྲངས་ལ། ཨོཾ་ན་མཿསརྦ་ཏ་ཐཱ་ག་ཏ་སོགས་ལན་ལྔས་བསྔོས་ཏེ། ཧཱུྃ༔ སྣོད་ཀྱི་འཇིག་
རྟེན་སྐྱོང་བར་ཞལ་བཞེས་པའི༔ ཞེས་པ་ནས། སངས་རྒྱས་བསྟན་པ་དར་ཞིང་རྒྱས་པར་མཛོད༔ ཀྱི་བར་བརྗོད་མཐར། སརྦ་ལོ་ཀ་གཙྪས་གཤེགས་སུ་གསོལ། དེ་ལྟར་ཐུན་བཞིར་གཅོད་ཚུལ་གོང་དང་འདྲ་ལ། མཐར་ཉེར་བསྡུ་
ལྷར་ལྡང་བསྔོ་སྨོན་ཤིས་བརྗོད་སོགས་གོང་ལྟར་རོ།། དེ་ལྟར་བསྐྱེད་རིམ་གྱི་ཐུན་མཚམས་སུ་རྫོགས་རིམ་བསྒོམ་པར་འདོད་ན། སྒྲུབ་ཐབས་ལས། དེ་ལྟར་བསྐྱེད་རིམ་བསྟན་པ་དང་༔ རྫོགས་པའི་རིམ་པ་བསྒོམ་པ་ནི། ལུས་ཀྱི་འཁོར་ལོ་རྣམ་པ་ལྔ༔ ལྟེ་
བར་རྩ་འདབ་བརྒྱད་ཀྱི་སྟེང་༔ ཡི་གེ་ཧཱུྃ་དུ་བསྒོམ་པར་བྱ༔ སྙིང་གར་རྩ་འདབ་བཅུ་དྲུག་ལ༔ ཡི་གེ་ཧཱུྃ་ཉིད་བསྒོམ་པར་བྱ༔ མགྲིན་པར་རྩ་འདབ་སུམ་ཅུ་གཉིས༔ ཡི་གེ་ཨ་ཡིག་རྣམ་པར་བསྒོམ༔ སྤྱི་བོར་རྩ་འདབ་དྲུག་ཅུ་བཞི༔ ཡི་གེ་ཨོཾ་དུ་གསལ་བར་
བསྒོམ༔ སུམ་མདོར་མེ་རླུང་སྦྱོར་བ་བྱ༔ རླུང་གིས་མེ་སྦར་འཁོར་ལོ་རྣམས༔ བསྐྱོད་བསྐུལ་འོད་ཟེར་ལྔ་རུ་འབར༔ བདེ་བའི་དོན་ཉིད་རྒྱས་པར་བསྒོམ༔ གང་ཞིག་བདེ་བའི་དོན་འདོད་ན༔ དེ་ཉིད་ཀྱིས་ནི་འགྲུབ་པར་འགྱུར༔ ཡང་དག་ཉིད་ཀྱི་དོན་རྣམས་
མཐོང་༔ འདི་ཡི་དོན་དང་ལྡན་གྱུར་ན༔ འཁོར་བའི་ཆུ་བོ་ཆེ་ལས་ཐར༔ སྙིང་པོའི་དོན་ནི་འདི་ལྟ་སྟེ༔ མི་ཆོད་མི་ཤིགས་བདེན་པའི་དོན༔ སྲ་བ་བརྟན་པའི་རང་བཞིན་ཏེ༔ ཐམས་ཅད་དུ་ནི་ཐོགས་པ་མེད༔ དེ་བཞིན་ཕམ་པ་མེད་པའོ༔ ཞེས་གསུངས་པ་

ལྟར་ཇི་ལྟར་བསྒོམ་པའི་ཚུལ་ནི། རང་རྡོ་རྗེ་རྣམ་འཇོམས་སུ་གསལ་བའི་ལུས་ཀྱི་ནང་ཕྲུ་མ་ཕུས་བཏབ་པ་ལྟར་གྱུར་པའི་དབུས་སུ་དབུ་མ། གཡས་སུ་རོ་མ། གཡོན་དུ་རྐྱང་མ་གསུམ་དྲང་པོར་གནས་པ་རྒྱུ་མ་ཕུས་བཏབ་པ་ལྟར་དམར་ལྷང་ངེ་བ། དབུ་མ་ཅུང་
ཟད་སྦོམ་ཞིང་རོ་རྐྱང་གཉིས་དེ་ལས་ཅུང་ཟད་ཕྲ་བ་དེ་གསུམ་ལ་བརྟེན་པའི་ལྟེ་བ་སྤྲུལ་པའི་འཁོར་ལོ་རྩ་འདབ་བརྒྱད། སྙིང་ཁ་ཆོས་ཀྱི་འཁོར་ལོ་རྩ་འདབ་བཅུ་དྲུག མགྲིན་པ་ལོངས་སྤྱོད་ཀྱི་འཁོར་ལོ་རྩ་འདབ་སོ་གཉིས། སྤྱི་བོར་བདེ་ཆེན་གྱི་འཁོར་ལོ་རྩ་འདབ་
དྲུག་ཅུ་རེ་བཞི་དེ་རྣམས་ཐམས་ཅད་ཐད་ཀར་བརྒྱངས་བའི་ཚུལ་གྱིས་གནས་པའི་ལྟེ་བར་དང་། སྙིང་གའི་རྩ་འཁོར་དབུས་སུ་ཧཱུྃ། མགྲིན་པར་ཨཱཿ སྤྱི་བོར་ཨོཾ་རྣམས་ཁ་དོག་མི་གསལ་ཡང་རིགས་པས་བརྟགས་པ་ལྟེ་བའི་ཧཱུྃ་ཡིག་དམར་པོ་དང་སྤྱི་བོར་ཨོཾ་
ཡིག་དཀར་པོ་མགོ་ཐུར་བསྟན་རིང་བ་འདྲ་ཡང་རང་བཟོར་དོགས་ཤིང་གཞུང་དུ་མི་གསལ་བས་སྔོན་པོ་འབའ་ཞིག་ཏུ་འཐད་པར་སེམས། སུམ་མདོར་མེའི་དཀྱིལ་འཁོར་དམར་པོ་གྲུ་གསུམ་གྱི་འོག་ཏུ་རླུང་དཀྱིལ་ལྗང་གུ་གཞུའི་རྣམ་པ་ཅན་གསལ་བཏབ་ལ།
རླུང་རོ་ལན་གསུམ་གསལ་ཏེ་འོག་རླུང་བསྐུམ་པས་རླུང་གི་མེ་སྦར་བ་ལས་འོད་ཟེར་ལྔ་ལྡན་གྱེན་དུ་འཕྲོས་ཏེ་འཁོར་ལོ་ལྔ་འོད་ལྔའི་རང་བཞིན་དུ་བསྐྱོད་ཅིང་བསྐུལ་ཏེ་འབར་བའི། བདེ་སྟོང་གི་ཡེ་ཤེས་རྒྱས་པར་བསམ་ལ་སྟེང་རླུང་མནན་ཏེ་ཁ་སྦྱོར་དུ་བཟུང་རུང་
ལ༑ མ་གོམས་ན་དམིགས་པ་གསལ་བཏབ་པས་ཀྱང་འཐུས་སོ།། དེ་ལྟར་བསྒྲུབ་པའི་རིམ་པ་གྲངས་བསྙེན་གཞུང་བཞིན་དུ་ཚང་བར་གྲུབ་ནས། རྗེས་ཀྱི་རིམ་པ་ནི། ཐོར་ཐུན་ནམ་ཞོགས་ཐུན་ལྟ་བུའི་རྗེས་སུ་གོང་ལྟར་མཆོད་བསྟོད་དང་། དཀྱིལ་འཁོར་བ་

༄༅། །དང་འཇིག་རྟེན་པར་གཏོར་མ་གཏོང་བ་སོགས་དང་སླར་ཡང་མཆོད་བསྟོད་དང་ཡིག་བརྒྱས་ལྷག་ཆད་ཁ་བཀང་། བདག་བསྐྱེད་ཉེར་བསྡུ་དང་མདུན་བསྐྱེད་རས་བྲིས་ཡིན་ན་བརྟན་བཞུགས་དང་། རྡུལ་ཚོན་ཡིན་ན་གཤེགས་
གསོལ་སོགས་སྤྱི་ལྟར་ལ། བསྔོ་སྨོན་བཀྲ་ཤིས་བྱས་ཏེ་རིམ་བཞིན་མཚམས་གྲོལ་ལོ།། ཡང་སྒྲུབ་པ་ཆེན་པོ་བྱེད་པར་སྤྲོ་ན། རྩ་བ་ལས། དེ་ནས་སྒྲུབ་པའི་དཀྱིལ་འཁོར་བྲི༔ དབུས་ན་གྲུ་གསུམ་ཟླ་གམ་གསུམ༔ འཁོར་ལོ་རྩིབས་བཞི་སྤྱི་རིམ་ནི༔ བསྙེན་